Diari Oficial de la Generalitat Valenciana


Sumari del DOGV 9886, del 05-07-2024 (2024/5943)

RESOLUCIÓ de 31 de maig de 2024, de la Conselleria d'Hisenda, Economia i Administració Pública de reprogramació d'anualitats de les subvencions concedides en la convocatòria 2023 destinades al suport a grups d'investigació en economia pública dels centres d'investigació de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9886

Data del DOGV
:   05-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5943


Data del document
:   31-05-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

Anàlisi jurídica

RESOLUCIÓ de 31 de maig de 2024, de la Conselleria d'Hisenda, Economia i Administració Pública de reprogramació d'anualitats de les subvencions concedides en la convocatòria 2023 destinades al suport a grups d'investigació en economia pública dels centres d'investigació de la Comunitat Valenciana. [2024/5943]  
Per Orde 2/2019, de 7 de febrer, de la Conselleria d'Hisenda i Model Econòmic, es van aprovar les bases reguladores per a la concessió de subvencions destinades al suport de grups d'investigació en economia pública dels centres d'investigació de la Comunitat Valenciana (DOGV núm. 8486 de 14.02.2019). Per Orde 11/2021, de 7 d'octubre, de la Conselleria d'Hisenda i Model Econòmic, es van modificar les bases reguladores (DOGV núm. 9196 de 18.10.2021).  
En aplicació d'estes bases reguladores, mitjançant Resolució d'11 d'abril de 2023, de la Conselleria d'Hisenda i Model Econòmic, es van convocar, per a l'exercici 2023, les subvencions destinades al suport de grups d'investigació en economia pública dels centres d'investigació de la Comunitat Valenciana (DOGV núm. 9578 de 19.04.2023).  
La disposició addicional primera de l'Orde 2/2019, de 7 de febrer, de la Conselleria d'Hisenda i Model Econòmic, disposa que les subvencions a grups d'investigació en economia pública tindran abast plurianual i que la resolució d'estes establirà l'import per cadascuna de les anualitats de vigència de la subvenció, condicionat als crèdits que amb esta finalitat es consignen en cadascuna de les anualitats en el pressupost de la Generalitat. Així mateix, l'article 8.1 de les bases reguladores establix que la subvenció tindrà una duració màxima de quatre anys.  
  
Una vegada finalitzat el procés d'avaluació, per la Resolució de 26 d'octubre de 2023, de la Conselleria d'Hisenda, Economia i Administració Pública (DOGV 9716, de 02.11.23), es van concedir tres subvencions a grups d'investigació als beneficiaris que s'indiquen a continuació i pels imports següents:  
La resolució de concessió establix que els beneficiaris d'estes subvencions estaran obligats a presentar còpia dels contractes del personal contractat amb càrrec a esta ajuda i un nou pressupost per anualitats, en el termini de dos mesos naturals des de la notificació de la resolució de concessió de la subvenció que va finalitzar el 28 de desembre de 2023. A este efecte, els beneficiaris han presentat la documentació següent:  
  
Expedient HIECPU/2023/4: amb data 10 de gener de 2024 s'ha presentat l'informe sobre el personal a contractar en què s'aporta còpia del contracte del personal investigador predoctoral, la data de formalització del qual és el 8 de gener de 2024, així com un nou pressupost per anualitats. En conseqüència, el període d'execució abastarà del 28 de desembre de 2023 al 27 de desembre de 2027.  
Expedient HIECPU/2023/1: amb data 20 de desembre de 2023 s'ha presentat informe sobre el personal a contractar en què s'informa que el procediment de formalització del contracte de personal està en la seua fase inicial i l'11 de desembre de 2023 s'ha publicat en el DOGV núm. 9742 l'oferta pública d'un lloc de treball d'investigador/a en formació i, després d'esta, s'iniciarà el procés de selecció. Una vegada finalitzat el procediment, amb data 18 de gener de 2024 s'ha formalitzat el contracte per part de la persona seleccionada. En conseqüència, el període d'execució abastarà del 28 de desembre de 2023 al 27 de desembre de 2027.  
  
Expedient HIECPU/2023/2: amb data 20 de desembre de 2023 s'ha presentat informe sobre el personal a contractar en què que s'informa que el procediment de formalització del contracte de personal està en la seua fase inicial i l'11 de desembre de 2023 s'ha publicat en el DOGV núm. 9742 l'oferta pública d'un lloc de treball d'investigador/a en formació i, després d'esta, s'iniciarà el procés de selecció. Una vegada finalitzat el procediment, amb data 17 de gener de 2024 s'ha formalitzat el contracte per part de la persona seleccionada. En conseqüència, el període d'execució abastarà del 28 de desembre de 2023 al 27 de desembre de 2027.  
Per Acord del Consell de 23 d'abril de 2024 es va autoritzar l'ampliació del límit quantitatiu que fixa l'article 40.3 de la Llei 1/2015, d'hisenda pública, del sector públic instrumental i de subvencions, per a assumir compromisos de despesa amb càrrec a la línia de subvenció S0312, “Subvencions destinades al suport de grups d'investigació en economia pública dels centres d'investigació de la Comunitat Valenciana”, del capítol 7 del programa pressupostari 611B00, Finançament Autonòmic, de la Conselleria d'Hisenda, Economia i Administració Pública.  
En virtut de les funcions establides en l'article 14 de la Resolució d'11 d'abril de 2023, de la Conselleria d'Hisenda i Model Econòmic, per la qual es convoquen per a l'exercici 2023 les subvencions destinades al suport de grups d'investigació en economia pública dels centres d'investigació de la Comunitat Valenciana (DOGV núm. 9578 de 19.04.2023), i de conformitat amb l'article 18 de l'Orde 2/2019, de 7 de febrer, de la Conselleria d'Hisenda i Model Econòmic, i fent ús de la delegació conferida, dicte la següent, resolució:  
  
  
Primer  
Reprogramar les anualitats de les subvencions concedides en la convocatòria 2023 destinades al suport a grups d'investigació en economia pública dels centres d'investigació de la Comunitat Valenciana, mitjançant la publicació dels imports i anualitats pressupostàries següents, que es faran efectives amb càrrec a la línia de subvenció S0312 del subprograma 611B00, Finançament autonòmic, i serà la seua distribució com a continuació s'indica:  
  
Segon  
Ordenar la publicació d'esta resolució en la seu electrònica de la Generalitat Valenciana, en https://sede.gva.es/. En virtut del que es preveu en l'article 45 de la Llei 39/2015, d'1 d'octubre, del procediment administratiu comú de les administracions públiques, esta publicació produirà tots els efectes de notificació practicada.  
De conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar recurs potestatiu de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que va dictar l'acte en el termini d'un mes a comptar de l'endemà de la publicació de la present resolució.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present resolució.  
  
València, 31 de maig de 2024.- El director general de Finançament (per delegació, Resolució de 12/02/24 (DOGV 9792, de 20/02/24): Nicolás Jannone Bellot.